《忆远曲》
清代·陆锡熊

鲤鱼风起江涛恶，昨夜郎船何处泊。武昌遥望天上头，客梦况隔巴江秋。

杜鹃不解催归去，处处征帆送津树。日落黄陵古庙烟，秋风那顾客衣穿。

霜天手冷鹍弦歇，苦雁声中堕寒月。红颜寂寞宁自嗟，只念游子羁天涯，破屋孤镫枕如水，也应似妾空闺里。

作者简介：（1734—1792）江苏上海人，字健男，一字耳山。乾隆二十六年进士。以献赋召试赐内阁中书舍人，累官至左副都御史。与纪昀同负总纂《四库提要》之责，与编《通鉴辑览》、《契丹国志》、《胜朝殉节诸臣录》、《河防纪略》等。晚年留心经济之学，通知古今水利、兵刑、食货等事。有《宝奎堂文集》、《篁村诗钞》等。